Senarai pemimpin Hamas

**Pengerusi Biro Politik Hamas** (), juga dikenali sebagai **pengerusi Majlis Syura Hamas** () dari 1987 hingga 2004, ialah ketua keseluruhan dan pemimpin *de facto* Hamas, yang merupakan parti politik Palestin Sunni Islamis yang mempunyai organisasi politik dan ketenteraan, yang juga mentadbir sebahagian besar Genting Gaza sejak 2007. Pengerusi sekarang ialah Yahya Sinwar, dilantik sejak Ogos 2024, selepas pendahulunya, Ismail Haniyeh, telah dibunuh pada 31 Julai 2024 di Tehran, Iran selepas menghadiri majlis perasmian Presiden Iran, Masoud Pezeshkian.

Pengerusi Biro Politik Hamas dijangka menyelia organisasi dan pelbagai komponennya, manakala operasi ketenteraan diuruskan secara berasingan oleh komander tentera. Bermastautin di Doha, Qatar, pengerusi bertindak sebagai ketua bagi Hamas semasa pilihan raya Palestin dan menjadi pemimpin pusat dalam penentangan terhadap Israel. Selain itu, beliau memainkan peranan penting dalam hubungan luar, mengetuai rundingan dengan pemimpin tertinggi Israel mengenai proses damai, meneruskan proses perdamaian dengan Fatah, dan meningkatkan hubungan dengan negara di Timur Tengah.

## Kuasa dan tugas
Pengerusi Biro Politik Hamas dijangka memerintah Hamas dan semua komponennya. Walau bagaimanapun, terdapat beberapa pengecualian pada operasi ketenteraannya, yang mempunyai perintah sendiri daripada komander tentera mereka sendiri.

Pengerusi akan menjadi ketua dan mengetuai parti dalam semua pilihan raya Palestin (pilihan raya presiden dan pilihan raya perundangan). Dia akan menjadi tokoh utama penentangan Hamas terhadap wilayah yang diduduki Israel di seluruh dunia, berbeza dengan parti politik lawan mereka, Fatah yang mengambil pendekatan lebih moderat.

Pengerusi juga mengetuai rundingan untuk hubungan luar Hamas seperti rundingan dengan pemimpin tertinggi  Israel untuk proses damai, meneruskan proses perdamaian dengan Fatah dan mengukuhkan hubungan dengan negara-negara di Timur Tengah

## Kediaman
Kediaman pemimpin berubah mengikut masa. Sejak penubuhannya, pengerusi Majlis Shura Hamas menetap di Genting Gaza, Palestin. Disebabkan keselamatan mereka selepas pembunuhan pengerusi kedua mereka, kediaman itu ditukar kepada Amman, Jordan dari 1992 hingga 1997. Selepas itu, mereka berpindah kepada Damsyik, Syria kerana konflik dengan Raja Jordan pada masa itu. Beliau menetap di sana dari 1997 hingga 2012. Selepas ibu pejabat (HQ) mereka ditutup oleh kerajaan Syria kerana sokongan mereka kepada pembangkang Syria dalam perang saudara Syria, pengerusi mereka terpaksa berpindah ke Doha, Qatar dari 2012 hingga 2024. Pengerusi yang dilantik sekarang, Yahya Sinwar, akan mengetuai Hamas dari Genting Gaza, Palestin, kerana beliau juga memimpin kerajaan Hamas di Genting Gaza. Sinwar menjadi pengerusi pertama Biro Politik Hamas yang menetap di Genting Gaza, walaupun perang Hamas di Israel masih berterusan. Pengerusi Biro Politik Hamas biasanya tinggal di luar Genting Gaza, atas sebab keselamatan mereka.

## Nasib pemegang jawatan
Kebanyakan pemimpin yang memerintah Hamas telah dibunuh semasa memegang jawatan. Pengasasnya, Ahmed Yassin telah dibunuh pada Mac 2004, manakala penggantinya, Abdul Aziz al-Rantisi dibunuh 15 hari kemudian. Ismail Haniyeh, pemimpin *de facto* Hamas ke-4, telah dibunuh pada Julai 2024 sejurus selepas menghadiri majlis perasmian Presiden Iran, Masoud Pezeshkian. Hanya Khaled Mashal dan pengerusi terkini, Yahya Sinwar, belum dibunuh, setakat hari ini.

## Senarai pemimpin

## Nota

## Rujukan